Se hvilke bileiere som klager mest på drivstoff-forbruket
At det faktiske drivstoff-forbruket er høyere enn forventet er det eierne i AutoIndex-undersøkelsen klager mest på når de blir spurt om feil eller problemer ved bilen. Spørsmålet som ble stilt til eiere av biler registrert 2009 – 2015 var: – Har du opplevd noen av følgende feil/problemer med din bil? Se tabellene for alle klager på bilmerkene på BilNorge.noNår svarene brytes ned per merke, avdekkes det store forskjeller: Færrest klager på avvik mellom oppgitt og faktisk forbruk kommer fra dem som kjører Peugeot, Citroën og Renault. Eierne av Lexus og Toyota er ikke like fornøyde. Sammen med Mitsubishi, Honda, Mazda og Subaru utgjør de en «japansk bunnliga» i denne delen av AutoIndex 2016. Les også: Denne fjerner det viktigste argumentet mot elbilerInformasjonssjef Espen Olsen i Toyota Norge gir denne kommentaren til resultatene for sine to merker, Toyota og Lexus: "Som alle andre merker er det avvik mellom reelt forbruk og oppgitt forbruk, siden kjøresyklusen som ligger til grunn er oppnådd under optimale forhold. Likevel har Toyota har tatt grep for å redusere dette avviket. Eksempelvis er det mye enklere å oppnå lave forbrukstall for fjerde generasjon hybrid vi nylig har lansert i Prius. Det er flott å se at Lexus og Toyota blir positivt vurdert på de aller fleste spørsmål i Autolndex, både angående bilen og den jobben som gjøres ute hos våre forhandlere." Nye batterier: Tesla tilbyr økt rekkevidde og raskere akselerasjonSelv om Lexus-eiere er lite fornøyd med drivstoff-forbruket, har de få andre problemer med bilen. Når alle feiltypene sees under ett er Lexus vinneren, foran Mercedes-Benz og Toyota. Flest (prosentvis) anmerkninger får Mini, Fiat og Opel. Ingen klager mer på knirkelyder i kupeen enn Fiat-eiere (37 prosent), mens Opel sliter mest med feil på instrumenter/kontrollamper (22 prosent) og elektronikk (19 prosent). Mini-eierne klager mest over bremsene. Hele 20 prosent av dem svarer at de har opplevd problemer. Færrest anmerkninger på dette området gir eierne av Mercedes-Benz og Renault (4 prosent).
Oppgitt forbruk stemmer dårlig med virkeligheten. Ifølge undersøkelsen AutoIndex 2016 er Lexus- og Toyota-eiere de minst fornøyde. Men de som kjører franske merker klager minst.